Stokke (kommune)

**Stokke** var en kommune i Vestfold, som ble opprettet 1. januar 1838. 1. januar 1901 ble Håøya overført fra Stokke til Nøtterøy kommune, og 1. januar 1965 ble øya Veierland overført til Nøtterøy. Nye grensereguleringer fant sted 1. januar 1967, da et lite område ble overført til Sem kommune og et annet område ble overført fra Sem kommune. 1. januar 2017 ble Stokke slått sammen med Andebu og Sandefjord til den nye Sandefjord kommune. som et ledd i kommunereformen i Norge Unntaket var tettstedet Vear og området omkring, som ble overført til Tønsberg.

Kommunen grenset i sydvest til daværende Sandefjord, i nordvest til Andebu, i nord til Re (før 2002 til Ramnes), og i øst til Tønsberg og Tjøme og Nøtterøy over Vestfjorden. Stokke omfattet blant annet tettstedene Stokke, Fossnes, Melsomvik og Vear.

Både Vestfoldbanen (med Stokke stasjon) og Europavei 18 passerer gjennom den tidligere kommunen.

Høyeste punkt var Høgståsen (171 moh). Stokke hadde  innbyggere 1. januar 2016.

Bokemoa landskapsvernområde er ett av åtte verneområder i Vestfold der ulike utforminger av bøkeskog er en viktig del av verneformålet. Her finnes også en rik soppflora med over 100 registrerte arter, blant annet sjeldne sopper som porselenshatt og bøkekreftkjuke.

## Historie
Stokke ble opprettet som en kommune 1. januar 1838. På denne tiden tilhørte øyene Håøya og Veierland Stokke, men de ble senere overført til Nøtterøy kommune i henholdsvis 1901 og 1964.

6. februar 2015 søkte kommunen om sammenslåing med Andebu og Sandefjord kommuner. 24. april 2015 vedtok Kongen i statsråd at Stokke, Andebu og Sandefjord skulle bli én kommune fra 1. januar 2017. Fra samme dato ble tettstedet Vear overført til Tønsberg kommune.

## Navnet
Stokke, som opprinnelig var et sogn, fikk navnet sitt fra gården Stokke (på gammelnorsk Stokkar), og er blitt kalt dette siden den første kirken ble bygget på stedet. Navnet er flertall av «stokkr» (*stamme*), og refererer antakelig til noen lange og små åser i nærheten av tettstedet.

## Politikk i tidligere Stokke kommune
### Kommunestyrevalget 2015

## Utdanning
I Stokke kommune var det to videregående skoler, Gjennestad Gartnerskole og Melsom videregående skole.

Barneskolen Bokemoa skole og Stokke ungdomsskole ligger i Stokke sentrum. I tillegg kom barneskolene Melsom skole, Ramsum skole, Vear skole, Hogsnes oppvekstsenter og Vennerød skole.

## Kjente stokkesokninger
* Frederik Stang (1808–1884), Norges første statsminister
* Henrik Johan Bull (1844-1930), pioner i utforskningen av Antarktis, hvalfangstreder
* Peder Bogen (1861-1914), hvalfangstreder
* Magnus Konow (1887-1972), skipsreder og seiler
* Leif Jarmann Wilhelmsen, (1910–1976), embetsmann, kulturbyråkrat og statsstipendiat
* Carl I. Jensen (1910-1977), sjøkaptein og krigshelt
* Svein Døvle Larssen (1928-2015), sjefredaktør av Tønsberg Blad 1977-1994
* Bjørn Unneberg (1928-2020), stortingsrepresentant (Sp) 1969-1977 
* Margaret Skjelbred (f. 1949), forfatter
* Erlend Larsen (f. 1965), flyger, forfatter, ordfører 2011-2016 og stortingsrepresentant (Høyre) fra 2017
* Ronny Johnsen (f. 1969), fotballspiller
* Steinar Opstad (f. 1971), lyriker
* Inga Marte Thorkildsen (f. 1976), stortingsrepresentant (SV) 2001-2013, statsråd 2012-2013, byråd i Oslo 2015-2021 
* Einar Tørnquist (f. 1982), programleder 
* Lise Davidsen (f. 1987), operasangerinne
* Tara Lina Shahin (f. 1995), programleder og komiker
* Ingrid Moholt Waaler (f. 1995), programleder og produsent
* Vegard Harm (f. 1996), influencer og programleder
* Henrik Flåtnes (f. 2001), friidrettsutøver

## Kjente steder i Stokke
*Oslofjord Convention Center ved Tønsbergfjorden er et konferansesenter som brukes blant annet til stevner for Brunstad Christian Church og eksterne arrangementer som konserter, konferanser og hestestevnet AEG.
* Sundås batteri og Melsomvik havn er to av de viktigste stedene når det gjelder unionsoppløsningen med Sverige i 1905. Hele den norske marine var da samlet i Melsomvik. Sundås batteri var sammen med Håøya fort to av utkikkspostene med kanoner.

Fil:Sundås batteri - midtre kanonstilling fra baksiden.jpg|Midtre kanonstilling ved Sundås batteri.
Fil:Bokemoa skole.jpg|Barneskolen Bokemoa skole.
Fil:Stokke ungdomsskole.jpg|Stokke ungdomsskole.
Fil:Stokke-Brunstad-a.JPG|Oslofjord Convention Center ved Tønsbergfjorden.
Fil:Skjee krk 2.JPG|Skjee kirke.
Fil:Stokke Vestfold IMG 4991 Stokke kirke rk 85572.JPG|Stokke kirke.


## Innsjøer og vann i Stokke
}

|}

## Referanser


## Eksterne lenker
* Sandefjord kommunes hjemmeside
* Tidligere Stokke kommune
* Stokke - Store norske leksikon
* Om Stokke prestegård og kirkested på nettsidene til Kulturarv i Vestfold fylkeskommune
* Stokke bygdebok (Lorens Berg, 1924)
* Historiske arkiver etter Stokke kommune kommune på Arkivportalen